[ca] La reducció fonètica de les vocals és un procés de variació sincrònica per mitjà del qual les característiques temporals i espectrals de les vocals es modifiquen per la influència de factors lingüístics, orgànics, estilístics i expressius. Els principals efectes de la reducció fonètica són la disminució de la durada, la centralització dels formants i el minvament de l'espai acústic. El principal objectiu d'aquesta investigació és determinar la influència de factors com la velocitat de parla, la tonicitat, la variació contextual, el timbre, el tipus de paraula, l'estil de parla, el sexe dels parlants i la variació individual sobre la variabilitat de les vocals de l'espanyol de Bogotà. Per portar a terme aquest objectiu, es va analitzar un corpus de parla llegida a velocitat lenta, normal i ràpida, i un corpus de parla espontània tenint en compte paràmetres com la durada, les freqüències dels formants (F1 i F2), l'àrea d'espai vocàlic (AEV), la dispersió, la taxa de centralització dels formants (TCF), la diferència absoluta dels formants (ΔF1 i ΔF2), la velocitat de canvi dels formants (RF1 i RF2) i l'índex de centralització ∂. Els resultats mostren que les propietats temporals i espectrals de les vocals depenen de factors com l'entorn consonàntic, el timbre, la tonicitat, la velocitat de parla i el sexe dels parlants. No trobem efectes sobre els valors de freqüència dels formants relacionats amb el tipus de paraula i la posició de la vocal dins de la paraula i dins el grup fònic. L'àrea acústica és més gran en les vocals tòniques i en les mostres gravades a velocitat lenta, i menor en les vocals àtones i en els textos llegits a velocitat ràpida. Els resultats indiquen que la durada i l'àrea de l'espai vocàlic no van presentar diferències quan es va comparar la parla llegida a velocitat normal amb la parla espontània. Finalment, vam concloure que la variació fonètica individual exerceix una funció important sobre la reducció acústica de les vocals de l'espanyol de Bogotà.

[en] Phonetic vowel reduction is a process of synchronic variation that changes the temporal and spectral characteristics of vowels owing to the influence of linguistic, organic, stylistic, and expressive factors. Phonetic reduction involves vowel shortening, centralized formant values and compression of the acoustic space. The main objective of the current research is to investigate the influence of speaking rate, lexical-stress, contextual variation, vowel quality, word category, speech style, sex, and inter-speaker differences on vowel variability in Bogota Spanish. A corpus of read speech produced at slow, normal, and fast rate, and a corpus spontaneous speech were analyzed by measuring duration, formant frequencies (F1-F2), vowel space area (VSA), dispersion, formant centralization rate (FCR), absolute formant frequency changes (∆F1 y ∆F2), rates of formant frequency (rF1 y rF2) and centralization index (∂). The results show that temporal and spectral properties of vowels depend on several factors such as consonantal context, vowel quality, lexical-stress, speech rate and speaker sex. We did not find clear effects of word category, vowel position within the word, and phrase context on formant frequencies. The vowel space area was largest for stressed vowels and slow speech, and smallest for unstressed vowels produced at fast rate. Results indicated that there were no differences in vowel duration and vowel space area between read speech at normal rate and spontaneous speech. Finally, it is argued that individual phonetic variation plays an important role on the acoustic reduction of vowels in Bogota Spanish.